《上留提刑寿》
宋代·陈元晋

展开南极老人图，是处青烟鹊尾炉。
秋露九原沦厚泽，春风一尾泳康衢。
万金药散疲羸活，三尺刑清怨叹苏。
只此阴功谁比大，中书有考可酬无。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。